Diari Oficial de la Generalitat Valenciana


Sumari del DOGV 7775, del 05-05-2016 (2016/3117)

RESOLUCIÓ de 26 d'abril de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament de Nules, per a l'autorització d'una farmaciola de farmàcia turística a les platges de Nules.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7775

Data del DOGV
:   05-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3117


Data del document
:   26-04-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 26 d'abril de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament de Nules, per a l'autorització d'una farmaciola de farmàcia turística a les platges de Nules.  
 [2016/3117]  
Vista la sol·licitud formulada per l'alcalde president de l'Ajuntament de Nules, per a l'autorització d'una farmaciola de farmàcia turística a les platges de Nules.  
Considerant que hi ha a les platges de Nules un increment poblacional durant el període estival que justifica l'autorització d'una farmaciola turística.  
Considerant que es complix el que preveu l'article 1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que establix l'article 6, resolc:  
  
Admetre a tràmit la dita sol·licitud amb les indicacions següents:  
- L'Ajuntament de Nules facilitarà el mobiliari i el local per a la ubicació de la farmaciola.  
- L'import de la concessió administrativa ascendix a 1.268,45 euros.  
  
- L'atenció al públic de la farmaciola es realitzarà de dilluns a divendres de 09.00h a 14.00 hores i els dissabtes només s'obrirà si hi haguera consulta mèdica en el consultori de les platges de Nules, al local situat a l'avinguda de les Illes Columbretes, s/n. Així mateix, l'obertura es realitzarà a partir de l'1 de juliol de 2016 fins al 4 de setembre de 2016.  
  
Els farmacèutics titulars d'oficina de farmàcia oberta al públic en la zona farmacèutica 24, de Nules i adjacents, interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà de la present publicació, la instància, segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada orde, així com l'acreditació de la distància existent entre les oficines de farmàcia i el local proposat per a la instal·lació de la farmaciola, si es proposa un local diferent del que facilita l'Ajuntament de Nules i, si és el cas, acreditació de farmàcia de viabilitat econòmica compromesa.  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, carrer del Misser Mascó, número 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 26 d'abril de 2016.- La directora general de Farmàcia i Productes Sanitaris: Patricia Lacruz Gimeno.